钦定古今图书集成/明伦汇编/闺媛典/第096卷 > 皇清二 > 王三接妻黄氏
## 钦定古今图书集成/明伦汇编/闺媛典/第096卷 > 皇清二 > 王三接妻黄氏

按《曹县志》：黄氏，王三接妻。接任山西汾西县令，母田氏，年老不能相随，黄遂留奉晨昏。值李贼破城，姑妇俱被执，黄恐姑罹害，绐贼曰：“但释吾姑，吾有金钱藏某处，随我往取。” 贼从之。氏度姑得脱，乃正色曰：“吾家清白吏，子孙安有厚藏，今日有死而已。” 贼大怒，立刃之。